title: Rusahinili
text: Kruldera ke Urartu wetce izvafo gazaxo isti XIX-eafa decemda zo gruper, radimida taneaf ksudaks va simbakoraf kosuteks gan Van Rock al zo skuyud. Taneafa joxara va Toprakkale debak gan Clayton britanaf ikapermik koe Van is Hormuzd Rassam zo bokayad. Tegira va dopewa banugale videckeyena moe lentefa datca ke kiria karakeyer. Joxara va kosmara va yona vodakirafa muka noveyed, i va tulon roga is gazaf prosil is yunkesa raporafa krexa ikz-. Lobat kosmaks dene British Museum tcila koe London re tigid.